**Izrada letka o bolesti**

Uradite letak o samo jednoj bolesti koja pogađa neki od organskih sustava koje smo učili.

Bijeli papir veličine A4 postavite ležeći ili landscape.

Presavijte papir na tri dijela.

Odredite redne brojeve stranicama.

Neispisani rubovi po stranicama ne bi smjeli biti veći od 0,7 cm.

Utvrdite poglavlja koja ćete obrađivati – moguća poglavlja su:

* UZROCI BOLESTI,
* NAČINI ŠIRENJA,
* SIMPTOMI BOLESTI,
* NAPREDOVANJE BOLESTI,
* BROJ OBOLJELIH KROZ POVIJEST,
* NAČINI LIJEČENJA,
* KAKO SPRIJEČITI BOLESTI,
* LIJEČENJE BOLESTI KROZ POVIJEST,
* ALTERNATIVNA LIJEČENJA BOLESTI,
* KAKO SE PONAŠATI U KONTAKTU S OBOLJELIM OSOBAMA,
* Nešto drugo što se vama čini zanimljivim...

Letak mora biti ispisan po svih šest novonastalih stranica.

Veličina slova ne bi smjela biti veća od 12 osim naslovnih slova koja mogu biti do veličine 14.

Ne zaboravite naslovnu stranicu uraditi da izgleda motivirajuće za čitatelja.

Slike, tablice, sheme, grafikoni i druge vizualne metode prikazivanja su dobrodošle u letku.

Letak ne mora biti urađen na računalu, niti mora biti isprintan, niti je dobro da letak urade vaši roditelji, braća, sestre i drugi ukućani koji su svladali osnovnoškolsko obrazovanje.

Letak radite kako biste naučili i usvojili korištenje literature – interneta, enciklopedija, stručne, znanstvene, popularnoznanstvene i druge literature.

Dobri izvori znanja su [www.pliva.hr](http://www.pliva.hr/), [www.belupo.hr](http://www.belupo.hr/), [www.zdravlje.hr](http://www.zdravlje.hr/),[www.biol.pmf.hr/e-skola/](http://www.biol.pmf.hr/e-skola/), [www.centar-zdravlja.net/bolesti](http://www.centar-zdravlja.net/bolesti), [www.studenac.eu/](http://www.studenac.eu/),[www.vasdoktor.com](http://www.vasdoktor.com/), [www.mojezdravlje.net](http://www.mojezdravlje.net/)